Tasekla tamaziɣt tettwassen s tewsatin-ines am tmedyazt akk d tesrit ɣef ayagi yella-d aṭas unadi ɣef ayen yeɛnan timucuha, tiqsiḍin, isefra d talɣiwin tewzzelnin iɣ-id-ǧǧan yimezwura, acku kan timetti tamaziɣt teqqim aṭas di timawit, d ayagi i yefkan tagnit i lexṣas n yedlisen d unadi ɣef tutlayt tmaziɣt, ma yella neṭṭaf amedya ɣef talɣiwin wezzilen am yinzan ɣas akken anadi fella-sen ur yeṭṭuqet ara, maca d nutni i yessezdigen tameslayt n umdan, mkul awal s wazal-is, yis-sen isselmaden iberdan yelhan, ttrebbin-ten ama d arrawnsen neɣ d wiyaḍ s tmusniwin i d-win seg tirmit n wayen sɛeddan neɣ ijerben yakkan, daɣen yettara yinzi imdanen ad d-sugnen ayen yellan deg wallaɣ-nsen d yagi i yettaǧǧan timetti ad tnerni daɣen ad d-ifruri.